Alaquàs celebra el I Festival de Hip Hop de la ciutat amb l'assistència de centenars d'aficionats
23/01/2006 13:05:00

# Alaquàs celebra el I Festival de Hip Hop de la ciutat amb l'assistència de centenars d'aficionats

*   23/01/2006 13:05:00
*   [Imprimir](#)
*   Compartir
*    https://www.alaquas.org/documento.asp?id\_do=9748

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9748%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20el%20I%20Festival%20de%20Hip%20Hop%20de%20la%20ciutat%20amb%20l%27assist%C3%A8ncia%20de%20centenars%20d%27aficionats)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9748/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9748/9748_Form_4.jpg)](https://www.alaquas.org/ficheros/documentos/2006/2/9748/9748_Form_10.jpg "<a href='https://www.alaquas.org/ficheros/documentos/2006/2/9748/9748_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra el I Festival de Hip Hop de la ciutat amb l'assistència de centenars d'aficionats</a>")

El grup Solo los Solo, número 1 del hip hop nacional, va oferir hora i mitja de concert

El dissabte 21 gener Alaquàs va acollir els millors grups del hip hop espanyol en la celebració del primer Festival de Hip Hop del municipi. Les actuacions començaren al voltant de les 21:40 hores i acabaren ja arribades les 3:30 hores de la matinada. L'espectacle comptà amb les actuacions de Solo los Solo, Zenit, NomadaSquaD, Special-K i nombrosos grups convidats. El festival, de caràcter gratuït, tingué un gran èxit de participació amb l'assistència de centenars d'aficionats que es reuniren al voltant de l'escenari ubicat al parc de la Sequieta.

Solo los Solo va ser l'últim grup en actuar però no per això el menys esperat. El públic disfrutà de totes les actuacions i es mantingué expectant fins que el grup format per Juan Solo i Griffi pujà a l'escenari al voltant de les 2 de la matinada. Aquests joves oferiren al públic present les seues millors lletres i ritmes durant una hora i mitja d'actuació. Entre les peces més aclamades es trobaven les cançons del seu últim disc "Todo el mundo lo sabe", presentat al 2005. Aquesta agrupació va nàixer com a grup el 1988. Està formada per Juan Solo i Griffi, acompanyats per Bass Basilio. Han passat per festivals tan diversos com el Viña Rock, Sónar, Monegtos Desert, BAM o Periferias, i ara també compten al seu palmarès amb el pas pel Festival de Hip Hop d'Alaquàs. Es donaren a conèixer en 1998 amb el seu primer àlbum "Retorno al principio", i després han editat dos discos més, "Quimera" el 2001, i el seu últim treball "Todo el mundo lo sabe". En aquests moments se'ls considera un dels millors grups de hip hop del panorama nacional. La seua música es caracteritza per l'experimentació, la innovació i els nous sons.

L'ambient festiu i musical envoltà tot el festival. Diferents grups van pujar a l'escenari i per a rapejar les seues lletres davant d'un nombrós públic. Un dels primers grups en actuar va ser NomadaSquaD, grup d'Alaquàs i col·laborador en l'organització del festival, els quals presentaren el seu disc "Destellos de fe", treball elaborat al llarg d'un any i mig i que consta de tretze talls. Aquest projecte compta amb les col·laboracions de Korazon Crudo, Artes, Hammurabi, Mandamás, Zenit, CQD, Jackobo, Magnánimos i Peroutzy. Tots ells assistents i participants al festival.

Artes 1/29 es un grup que prové de Torrejón (Madrid), coneguts per les seues aparicions en discos amb molt sentits com 995, Dj Yulian 'Shock' o Zenit 'Producto Infinito'. Els components de Korazón Crudo, que provenen de Azuqueca (Madrid), cantaren cançons del seu disc "Un  amor, una vida dedicada", el seu primer treball editat en forma Maxi per Zona Bruta. Hammurabi són de Torrejón (Madrid), en aquests moments estan ultimant els detalls per traure al mercat el seu primer Maxi editat per Angel Face Records. El grup Magnánimos està format per dos artistes que també provenen de Torrejón (Madrid). Aquesta parella ha gravat molts temes per al col·lectiu RapFusion. Peroutzy és de París (França), forma part del col·lectiu RDB, els quals trauen un àlbum aquest mes. CQD es una agrupació que du vuit anys en el món del rap. Són valencians de Mislata. Altre valencià que participà al festival fou Jackobo, nou component de 24 Kilates. I també el barceloní Mandamás, conegut per el seu projecte 'No voy a Cambiar 2003'.

Un dels últims en pujar a l'escenari fou Juan González, conegut com  Zenit, que en el 2005 va presentar el seu últim disc "Es el momento". Zenit prové de Alcorcón (Madrid), en el seu palmarès compta amb tres projectes, el primer auto editat al 2003 i anomenat "Producto Infinito", el segon és una reedició del primer disc amb _tracks_ inèdits, feta per Zona Bruta, i l'últim és el presentat al 2005. Entre les actuacions més aclamades es trobaren les acrobàcies realitzades per Special-K., agrupació local que realitza exhibicions de _breakdance_.